text: Nuqanchik, qhepa wiñaykuna, rimanchik mañasqa simita. Pisimanta pisi chinkachipuchkanchik qheswa simita, aymara simitapas. Chaymi kay qhilqasqapi yuyanchani imaynatachus ñuqanchik llapa wakmanta illarichinanchik kay siminchista, hinantinpi rimanapaq. Ahina, yachay wasipi, hampina wasipi, qullqi wasipipas llapa rimananchik siminchispi, hinantin llaqtakunapi. Kay simipi qhillqanachik willanakuykunata, yachaykunata, harawikunata, takiykunata, hatun yachaywasipipas yachachinanku qheswapi/aymarapi. Allin yachayniyuq p'anqakunata tikrana inglesmanta, francesmanta qheswamanpas aymaramampas. Hinataña ruwanku wakin suyukunapi, Españapi, Euskera (País Vasco), Catálán (Cataluña), Gallego (Galicia); Finlandiapi (Finés), hina tukuy suyukunapi. Mana ch'ulla simillapichu rimanku. Achkha simi yachay yanapawanchik yuyaychayta.